Al-Salehin moskeija

Al-Salehin moskeija (arab. جامع الرئيس الصالح‎) on Sana'assa, Jemenissä sijaitseva moskeija. Se rakennettiin presidentti Ali Abdullah Salehille ja avattiin vuonna 2008. Sen pääsalin pinta-ala on 13 596 neliömetriä ja koko moskeijakompleksin 27 300 neliömetriä. Moskeijassa on kuusi minareettia, joista jokainen yltää sadan metrin korkeuteen. Al-Salehin moskeija oli valmistuessaan Jemenin suurin rakennus. Lähteet Aiheesta muualla Kuvia tai muita tiedostoja aiheesta Al-Salehin moskeija Wikimedia Commonsissa